section_heading: Manchester City
paragraph_text: Njegova igra pred kraj sezone 2007./08. zadovoljavala je tadašnjeg trenera Svena-Gorana Erikssona koji je tvrdio da se "pravi Elano vratio". Elano je dokazao da je mnogostran, igrajući na raznim pozicijama u Manchester Cityju tijekom sezone, uključujući i obrambenu poziciju u 3-1 pobijedi protiv Portsmoutha. Sezonu je završio postigavši pogodak u 8-1 porazu protiv Middlesbrougha posljednjeg dana Premier lige. U svojoj prvoj sezoni u Manchester Cityju sveukupno je postigao 10 golova i imao isto toliko asistencija u svim natjecanjima.